पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को लेकर राज्य सरकार जन वितरण प्रणाली की दुकानों के माध्यम से लोगों को खाद्यान्न की आपूर्ति कर रही है। वहीं कुछ पीडीएस दुकानदार इस आपात काल जैसे हालात में भी लोगों को घटिया चावल की आपूर्ति कर रहे हैं। ऐसे में चावल की खराब क्वालिटी से तंग आकर दर्जनों लाभुकों ने एसडीएम को जन वितरण प्रणाली के दुकानदारों द्वारा घटिया चावल वितरण के खिलाफ आवेदन देकर कार्रवाई की मांग की है। मिली जानकारी के अनुसार प्रखंड क्षेत्र के कुमारपुर गांव के लक्ष्मण मेहतर, पंकज मेहतर, चरित्र मेहतर, गणेशी मुखिया, डोंगी पासवान, किरानी पासवान, हरदेव साह, निर्मला देवी, मुलुर देवी, अचार देवी, मानकी देवी, सुशीला देवी, काल देवी, सुलोचना देवी, सिला देवी, नूतन देवी, रिंकू देवी व कल्पना देवी सहित अन्य लाभुकों ने आरोप लगाया है कि जन वितरण प्रणाली के दुकानदार हर माह घटिया चावल का वितरण करते हैं। लाभार्थियों का आरोप है कि अमूमन हर महीने मिलने वाले सरकारी अनाज की क्वालिटी घटिया होती है। एसडीएम से मांग की है कि आगे से अब हमलोग सड़ा हुआ अनाज नहीं लेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn